पाएं अपने शहर की ताज़ा ख़बरें और फ्री ई-पेपरडाउनलोड करें
नगर कौंसिल भदौड़ के गेट के बाहर बने शेड से एक सफाई कर्मी का शव संदिग्ध हालत में लटकता मिला है। पुलिस ने आत्महत्या की आशंका जताई है। जबकि परिजनों ने मामले की गंभीरता से जांच की मांग की है। पुलिस मामले की जांच कर रही है। भदौड़ थाने के एसएचओ मनीष कुमार ने बताया कि सुबह सूचना मिली कि भदौड़ कौंसिल के गेट के सामने शेड से सफाई कर्मी का शव लटका हुआ है। अवतार ने बताया कि पिता राजकुमार सफाई कर्मी थे। रोज की तरह वह सुबह 5 बजे घर से निकले थे। सुबह 7 बजे किसी का फोन आया कि उनकी लाश शेड से लटकी है।
मौके पर पहुंचकर पुलिस को सूचित किया। उसने बताया कि पिता की लाश रस्सी से लटकी हुई थी। फंदा लगाने से न तो उनकी गर्दन खींची हुई थी और न ही जीभ बाहर निकली थी। यह आत्महत्या नहीं हो सकती, क्योंकि पिता पर न तो कोई टेंशन थी और न ही किसी से कोई विवाद था। पुलिस ने 174 के तहत कार्रवाई कर जांच शुरू कर दी है। पुलिस ने शव को पोस्टमार्टम के लिए भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn